Прокуратурата в гр.Разград обявява по повод Деня на Българската конституция- 16 април и в рамките на кампанията „Ден на отворените врати“, която през 2022г. се провежда под надслов „Открито за съдебната власт“, конкурс за ученическо есе на тема:

*„Човек е свободен само тогава, когато не му се налага да се подчинява на никого, освен на закона“- Имануел Кант*

В конкурса могат да се включат ученици от 8 до 12 клас от всички училища на територията на Област Разград.

Всеки участник има право да участва с едно есе с обем до 3 страници. Заедно с творбите участниците следва да предоставят и информация за: три имена, клас и наименование на училището, в което учат, както и контакт за обратна връзка /телефонен номер и електронен адрес на участника/.

Есетата трябва да бъдат изпратени в срок до 13 април 2022г. на ел.адрес: op@rz.prb.bg или rprazgrad@rz.prb.bg

Жури от трима прокурори ще определи победителите в конкурса, които ще бъдат наградени на 14.04.2022г., а най-добрите творби ще бъдат публикувани на сайта на Окръжна прокуратура – Разград.